
Риалити от нов тип стартира за пръв път в България

На 1-ви септември стартира уникален за България проект – уеб риалити, в което публиката дърпа конците. 
За разлика от досега познатите телевизионни формати, RealLife.bg обещава забавление, което взима най-доброто от двете водещи медии: видео излъчването от телевизията и интерактивността от интернет.
В рамките на един месец участникът изпълнява желанията на публиката чрез видео филмиране на действията си. Според регламента на сайта www.reallife.bg всеки ден се поставя въпрос с няколко възможни варианта на отговор. Потребителите имат право да гласуват, давайки по един глас за избрана от тях опция и участникът е длъжен да изпълни това желание, което е събрало най-много гласове.

Първият участник е певицата Джина Стоева, която освен изявите си на сцена има интересни екстремни хобита. След нея в RealLife.bg може да участва всеки, като отново публиката гласува за един от избраните чрез кастинг кандидати.

